**ELŐTERJESZTÉS**

**A Gazdasági és Városstratégiai Bizottság 2019. szeptemberi ülésére**

**Javaslat bérbeszámítás engedélyezésére**

Tájékoztatom a Tisztelt Bizottságot arról, hogy Mohácsiné Hering Emese, az önkormányzati tulajdonú, Jászi O. u. 1. szám alatti üzlethelyiség bérlője azzal a kérelemmel fordult önkormányzatunkhoz, hogy a helyiség nyílászáróinak saját költségen történő kicseréléséhez, illetve a felmerülő költségek bérleti díjba történő beszámításához járuljunk hozzá.

A bérlemény nyílászárói a bérlő állítása szerint elhasználódtak, többszöri javítás ellenére sem teszik lehetővé a helyiség megfelelő zárását. A nem megfelelő illeszkedés lehetetlenné teszi a helyiségben felszerelt riasztó készülék használatát, holott a bérleményben a bérlő munkavégzéséhez szükséges nagyobb értékű kozmetikai alapanyagok, gépek vannak.

A nem megfelelő szigetelés miatt nehézkes a belső hőmérséklet optimalizálása is, ami a munkájához elengedhetetlen.

A bérlő elkészíttette a nyílászáró cserére vonatkozó árajánlatot, mely a jelenlegi fém nyílászárók műanyag, kétrétegű, hőszigetelt üvegezésű, dupla gumitömítéssel ellátott nyílászáróra történő cserélésére vonatkoznak.

A kivitelezés költsége 517.400-Ft lenne, mely magába foglalja a bontás, beépítés és a régi nyílászárók elszállításának költségeit is.

A SZOVA Zrt., mint a helyiség kezelője a nyílászáró-csere költségének bérleti díjba történő beszámításához - 11-442-5/2019. számú kezelői állásfoglalásával - hozzájárult.

A helyiségbérlet szabályairól szóló 17/2006. (V.25.) önkormányzati rendelet 22.§-ában foglaltak alapján a bérlő és a helyiség kezelője megállapodhat a helyiség átalakításában, a helyiség használhatóságát növelő egyéb építési, szerelési munkák elvégzésében.

A bérlő értéknövelő beruházásai alapján a bérlő bérbeszámítási igényéről a kezelő javaslata alapján a Gazdasági és Városstratégiai Bizottság jogosult dönteni.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

Szombathely, 2019. szeptember „ „.

**/: Dr. Puskás Tivadar :/**

**Határozati javaslat**

**…./2019. (IX…...) GVB. számú határozat**

A Gazdasági és Városstratégiai Bizottság - a kezelő SZOVA Zrt. 11-442-5/2019. számú állásfoglalásában foglaltak alapján - a helyiségbérlet szabályairól szóló 17/2006. (V.25.) önkormányzati rendelet 22. §-ában foglaltak alapján hozzájárul ahhoz, hogy a Jászi O. u. 1. fszt. 1. szám alatti üzlethelyiség nyílászáróit a bérlő 517.400-Ft-os kivitelezési költség értéken kicserélje és fenti összeg a bérlő által fizetett bérleti díjba beszámításra kerüljön.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Dr. Németh Gábor, a SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** azonnal